Aftenposten mener: Å fylle et nederlandsk fengsel med norske fanger er en usedvanlig dårlig idé

Aftenposten Redaksjon

19. des. 2014 14:16 Sist oppdatert 20. desember 2014

I Nederland skal man ha halvert antall fanger de siste ti årene. Her i landet kan vi skamme oss over vår aller nyeste form for varehandel.

Leder

Dette er en leder. Lederen gir uttrykk for Aftenpostens syn. Sjefredaktør og politisk redaktør har ansvar for innholdet.

Å FYLLE et nederlandsk fengsel med norske fanger er en usedvanlig dårlig idé. Det største fagforbundet innen Kriminalomsorgen er bekymret for hvordan rehabiliteringen skal kunne gjennomføres.

Det er en viktig innvending, ikke minst fordi en del av rehabiliteringen er kontakt med pårørende. Ifølge justisministeren er det bare langtidsfanger som skal sendes til Nederland. Men han sier ikke noe om hva det vil gjøre med barn av innsatte å få enda færre muligheter til å møte sin far.

Avtalen om å leie fengsel i Nederland lukter mer av Fremskrittspartiets gamle drømmer om å sende fanger til Afrika eller til Svalbard, enn av nødvendig politikk.

AVTALEN OM å leie fengsel i Nederland lukter mer av Fremskrittspartiets gamle drømmer om å sende fanger til Afrika eller til Svalbard, enn av nødvendig politikk. Idag står 1200 i soningskø. Det er mange, og det er beklagelig, men det er langt fra noen rekord.

For 25 år siden talte soningskøen nærmere 7000 personer. Fullstendig uholdbart, men uten at noen fant det nødvendig å selge fanger som eksport.

NORGE TRENGER trenger flere soningsplasser, og vi hilser velkommen de utvidelsene og nye fengslene som omtales i Stortingsmeldingen om kriminalomsorgen.

Men særlig i østlandsområdet er det for en stor del utenlandske statsborgere som fyller fengslene. Etter soning skal de sendes ut av landet. Dersom Regjeringen ønsker å frigjøre plass i fengslene, må den intensivere forsøkene på å få på plass utvekslingsavtaler for fanger. Det ville bety mer enn et nytt fengsel.

Samme virkning kan man få ved økt bruk av konfliktråd og samfunnsstraff for mindre alvorlige lovovertredelser, samt økt bruk av hjemmesoning med fotlenke for lovbrudd som må pådømmes i en rettssal.

Hva med å slippe velfungerende fanger fri etter to tredjedels soning?

OG HVA MED å slippe velfungerende fanger fri etter to tredjedels soning? Når stadig flere slike søknader avslås, fylles fengslene unødig.

Ordningen med at et fengselsår skal være ni måneder, og ikke 12, er ikke et uttrykk for mykhet, men for menneskelighet.

Ordningen ble innført ved lov i 1848, etter at Norge skiftet fra tukthus og slaveri til botsfengsel. Botsfengsel, med innlåsing i enecelle, ble ansett som en mye hardere straff enn tukthus og slaveri. Derav avkortning av straff.

I Nederland har man, ifølge NRK, klart å halvere antall fanger de siste ti årene. Det er et mål å strekke seg etter. I mellomtiden kan vi her i landet skamme oss over våre aller nyeste form for varehandel.

Les også

Norske fanger skal sedes til Nederland

Fengselsavtale med Nederland undertegnet